طالبان گروهی جنگریلری افغانستان نینگ غربیده جایلشگن بادغیس ولایتی نینگ برچه تومنلری نینگ کنترولینی قولگه کیریتیب آلدی.
بادغیس والیسی حسام الدین شمس مطبوعاتگه بیرگن بیاناتده جنگریلرنینگ دولت نینگ کنترولیده بولمیش بادغیس نینگ تومنلریگه هجوملر اویوشتیرگن لیگینی ایتدی.
خوددی شو هجوملر عاقبتیده برچه تومنلرنینگ طالبان گروهی نینگ قولی گه توشگن لیگینی معلوم قیلگن شمس تومنلرنی قولگه کیریتیب آلگن جنگریلرنینگ ولایت مرکزی گه هم هجوم اویوشتیرگنینی بیلدیردی.
شمس توقنه شوولرنینگ ولایت مرکزیده دوام ایتیب تورگن لیگینی قید ایتدی.
باشقه تاماندن بادغیس ولایت کینگش وکیلی عبدالعزیز بیک جنگریلرنینگ ولایت مرکزی نینگ بعضی بیر منطقه لرینی و بادغیس قماقخانه سینی قولگه کیریتیب آلگن لیگینی افاده ایتدی.
طالبان جنگریلری نینگ قماقخانه ده گی محکوملرنی قوییب یوبارگن لیگینی معلوم قیلگن بیک محلی مسؤللرنینگ قاچیب کیتیش اوچون بادغیس قونلغه سیده جایلشگن لیگینی قید ایتدی.
شونده ی بولیب ایچکی ایشلر وزیرلیگی بادغیس ولایتیده طالبان نی کیینگه قیته ریب یوباره دیگن خوفسیزلیک منسوبی نینگ موجود ایکن لیگینی بیلدیردی. افغانستانده تینچلیک جریانی نا انیقلیگی دوام ایترکن خوفسیزلیک کوچلری بیلن طالبان اورته سیده گی قتّیق توقنه شوولر دوام ایتیب بارماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
